Tamaki Miura

**Tamaki Miura** (三浦 環, Miura Tamaki ; sortzez  **Shibata** (柴田)  (Minato, Tokio, Japonia, 1884ko otsailaren 22a– Japonia, 1946ko maiatzaren 26a) nazioarteko ospea lortu zuen lehen soprano japoniarra izan zen, batez ere, ekialdeko paperen interpretazioengatik da ezaguna. Giacomo Pucciniren *Cio-Cio-San*-en papera egin zuen  *"Madama Butterflyn*" operan, "*Madame Chrysanthème"* operan ( André Messagerrena) eta "*Iris*" operan (Pietro Mascagnirena).

## Bizitza 
Bere aita Shimoasahina-murako Kumataro Shibata izan zen, Shizuoka (Omaezaki), Japoniako lehen notarioetako bat. Txikitatik erakutsi zuen kotorako talentua eta shamisenekin batera doan kantu nagauta mota. 16 urterekin Tokioko Musika Eskolan sartu zen, 1903an "*Orfeo eta Euridicean"* debutatuz, Mendebaldeko operaren lehen emanaldia herrialdean. Miura 1900ean Tokioko Musika Eskolan sartu baino lehentxeago, armadako ofizial mediko batekin ezkondu zen, Fujii Zen'ichi. Bere aita Mōhok berarekin ezkontzeko eskatu zion. Geroago, 1907an dibortziatu ziren, bera graduatu eta ibilbide profesionala hasi ondoren. 

Tamakik 1911n egin zuen debuta profesionalki operan, Tokion. 1913an Masataro Miurarekin ezkondu zen ezkutuan, senide urruna eta medikuntza ikaslea, bikotea Kakegawan bizi izan zen eta hurrengo urtean Singapurrera joan ziren bizitzera eta handik Alemaniara. 1915ean bikoteak Londresera ihes egin zuen Lehen Mundu Gerraren ondorioz. Londresen aukera bat izan zuen: Vladimir Rosing zuzendari berritzaileak lehen aldiz aukeratu zuen *Cio-Cio-San* interpretatzeko, 1915eko maiatzetik ekainera Londresko Operan egindako Opera Aliatuko denboraldian.

1915eko udazkenean, Boston Opera Companyrekin Estatu Batuetan lehen aldiz interpretatu zuen papera, Chicago hirian. Iruzkin positiboek Pietro Mascagniren "*Iris"* opera eta Pucciniren *"Madama Butterfly-n"* emanaldi berriak egitera eraman zuten  , New Yorkera, San Frantziskora eta Chicagora, Londresera Beecham enpresarekin lan egitera itzuli aurretik. 

1918an Estatu Batuetara itzuli zen eta bertan bi denboralditan "*Madama Butterfly"*  zein André Messagerren "*Madame Chrysanthème"* interpretatu zituen. 1920an Montecarlo, Bartzelona, Florentzia eta Erromako opera antzokietara gonbidatutako artista izan zen. Bertan, Giacomo Puccini ezagutu zuen, miresmena zion eta Torre del Lagon bisitatu zuen.

Japoniara itzuli zenean, 1922an, kontzertu bat eman zuen Nagasakin,  non "*Madama Butterfly"* garatzen den lekuak bisitatu zituen.

1924an Miura Estatu Batuetara itzuli zen San Carlo Opera Company-rekin aurkezteko. Bi urte beranduago Chicagora itzuli zen Aldo Franchettiren "*Namiko-San"* operan paper nagusia sortzeko. Biretan parte hartzen jarraitu zuen eta 1928an Carnegie Hall-en errezitaldi bat eman zuen.

1931ko martxoan Pisako Verdi Antzokian aritu zen Armando Bini tenore ospetsuarekin batera, Carani (Sassuolo), Modena (Livorno), Florentzia, Lucca, Pistoia, Torino, Novi Ligure eta Riminin, 1932an Japoniara itzuli aurretik, "*Madama Butterflyk"* bere ibilbide osoan 2,000 aldiz interpretatu ondoren.

Japonian Pucciniren operaren lehen emanaldian abestu zuen Kabuki-za Antzokian. Bere senarra Japoniara itzuli zen eta bera behin betiko itzuli baino lehen hil zen. Bigarren Mundu Gerran, bere amarekin Yamanakako aintzira ingurura, Yamanashi prefekturara, ebakuatu zuten. Gerra amaitzean, kantatzen jarraitu zuen baina bere osasuna okertu egin zen eta Tokioko Unibertsitate Inperialeko ospitalean hil zen.

*Cio-Cio-San* gisa egindako lanaren benetakotasunagatik oso goraipatua izan zen arren, Miuraren ahotsa "ahula eta euskarririk gabea" eta "txikia eta espresiorik gabea" bezala deskribatu zen.

## Aintzatespenak 
* Tamaki Miuraren estatua bat, *Cio-Cio-San* bezala karakterizatua, Puccinirenaren ondoan dago, Nagasakiko Glover Garden-en.
* 1996az geroztik, bere izena daraman ahots lehiaketa egiten da Shizuokan.

## Erreferentziak 
## Kanpo estekak 
* New York Times
* Grabaciones de Miura
* The Prima Donna, a Life of Dedicated to Singing and Love
* Tamaki Miura, la butterfly que cautivo a Puccini